Source: https://www.nemecka.info/aktuality/aktuality/informacia-pre-majitelov-psov-66sk.html
Timestamp: 2018-12-17 01:44:21+00:00

Document:
Aktuality - Informácia pre majiteľov psov - Oficiálne stránky obce Nemecká
Aktuality - Informácia pre majiteľov psov
CELKOM: 181243
Obec Nemecká informuje o nových povinnostiach majiteľov psov
Obec Nemecká v súlade s § 19 ods.11 zákona č. 39/2007 Z. z. o veterinárnej starostlivosti v znení neskorších predpisov
vlastníkom psov chovaných na území Slovenskej republiky povinnosť:
zabezpečiť trvalé označenie psov podľa § 19 odseku 9 zákona č. 39/2007 Z. z. o veterinárnej starostlivosti v znení neskorších predpisov čipom, pred prvou zmenou vlastníka, najneskôr však do
12 týždňov veku zvieraťa,
uviesť identifikačné údaje psa a údaje o vlastníkovi psa v centrálnom registri spoločenských zvierat.
Vlastník psa narodeného do 31. augusta 2018 je povinný zabezpečiť trvalé označenie psa podľa § 19 ods. 9 zákona č. 39/2007 Z. z. o veterinárnej starostlivosti v znení neskorších predpisov v prechodnom období - najneskôr do 31. októbra 2019. To sa nevzťahuje na psa narodeného do 31. augusta 2018, ktorý sa uvádza na trh, prevádza do vlastníctva alebo držby inej osoby, umiestňuje sa do karanténnej stanice alebo útulku pre zvieratá.
Podľa § 19 ods. 8 zákona č. 39/2007 Z. z. o veterinárnej starostlivosti v znení neskorších predpisov označiť zviera čipom môže len súkromný veterinárny lekár. Za trvalé označenie psa podľa § 19 ods. 9 zákona č. 39/2007 Z. z. o veterinárnej starostlivosti v znení neskorších predpisov je súkromný veterinárny lekár oprávnený požadovať úhradu najviac 10 eur. U psov narodených do 31. októbra 2019, ak vlastníkom je osoba v hmotnej núdzi alebo poberateľ minimálneho dôchodku, požadovanú sumu uhradí štát.
Podľa § 48 ods. 1 zákona č. 39/2007 Z. z. o veterinárnej starostlivosti v znení neskorších predpisov orgán veterinárnej správy uloží fyzickej osobe pokutu 50 eur, ak nezabezpečí na svoje náklady trvalé označenie psa podľa § 19 ods. 9.
Posledná aktualizácia: 19. 9. 2018 11:43
utorok 18. 12. -2/-11 °C
streda 19. 12. -3/-15 °C
štvrtok 20. 12. -2/-15 °C
Dnes je pondelok, 17.12.2018, 2:44:21

References: § 19
 § 19
 § 19
 § 19
 § 19
 § 48
 § 19